क्रिकेट ओलिंपिक दावेदारी का समर्थन करेंगे रोगे  
अंतरराष्ट्रीय ओलिंपिक समिति के अध्यक्ष जाक रोगे कहा है कि ओलिंपिक खेलों में क्रिकेट खेल को शामिल करने की दावेदारी का स्वागत करेंगे।
अंतरराष्ट्रीय ओलिंपिक समिति (आईओसी) के अध्यक्ष जाक रोगे कहा है कि ओलिंपिक खेलों में क्रिकेट खेल को शामिल करने की दावेदारी का स्वागत करेंगे। रोगे ने 'इवनिंग स्टैंडर्ड' को दिए इंटरव्यू में कहा कि ओलिंपिक के भविष्य के खेलों में क्रिकेट का जुड़ना सफल हो सकता है, हालांकि इसके ट्वेंटी-20 प्रारूप के इसमें शामिल किए जाने की संभावना है।  रोगे ने कहा, अंतरराष्ट्रीय क्रिकेट परिषद (आईसीसी) जून के अंत तक फैसला करेगी कि वे इसका आवेदन करेंगे या नहीं। आगामी अध्यक्ष इसमें दिलचस्पी दिखा सकते हैं। हम इस आवेदन का स्वागत करेंगे। उन्होंने कहा, यह महत्वपूर्ण, लोकप्रिय खेल हैं और टीवी पर इसके बहुत दर्शक भी हैं।